als_Latn dik_Latn sna_Latn
Nëse ende nuk jeni rrumbullakësuar, mos u shqetësoni. Së shpejti, stomaku juaj do të fillojë të vërehet.
Çfarë ndodhë me trupin tuaj
Më në fund ngjani si një grua shtatëzanë. Gjatë kësaj jave do të jeni e lodhur dhe e përgjumur megjithëse nuk vuani më nga të përzierat në mëngjes. Herë pas here mund të ndjeni dhimbje të caktuara të barkut dhe kjo ndodhë për shkak se foshnja juaj shtyn dhe jep presion ndaj organeve tuaja të brendshme. Për arsye se në bark ka shumë më pak hapësirë tani, ju mundon thartësira në stomak, fryerja dhe gazrat. Ende shkoni shpesh në banjë sepse fshikëza ka shumë pak hapësirë tani për tu zgjeruar, si rezultat i rritjes së barkut.
Nuk mund të mbërtheni më pantallonat ose fundet? Është koha për të bërë blerje të reja. Do ju duhen veshje pak më të rehatshme, dhe për fat të mirë sot ekzistojnë shumë dyqane të tilla që ofrojnë veshje specifike për gra shtatëzëna. Mund të bleni lloje të ndryshme të pantallonave të gjera, duke i plotësuar ato me bluza ose tunika. Sigurisht, që shumica e nënave do të ndiheshin më rehat me fustane.
Gjithçka rreth foshnjes suaj
Në javën e katërmbëdhjetë, foshnja juaj vazhdimisht ndryshon, por ju nuk e ndjeni atë sepse është ende i vogël. Tiparet e fytyrës janë më të theksuara, rritja e vetullave, flokëve si dhe qimeve të buta në të gjithë trupin. Mund ta ngacmojë edhe lemza, megjithëse mushkëritë nuk janë ende të mbushur me ajër por me ujë. Me anë të ekzaminimit me ultratinguj, mund të dëgjoni rrahjet e zemrës të foshnjes suaj.
Sa është foshnja?
Foshnja juaj aktualisht ka gjatësinë ndërmjet 80-85 milimetra dhe peshon rreth 60 gramë.
Pyetjet më të shpeshta rreth shtatëzanisë
Kur stomaku do të fillojë të vërehet?
Kjo është krejtësisht individuale dhe varet nga disa faktorë: muskujt e barkut, nëse keni pasur shtatëzani të mëhershme, nëse jeni e dobët ose keni kilogramë shtesë. Gjatë muajit të tretë ose të katërt, te shumica e femrave veçmë mund të vërehet rrumbullakësimi i stomakut. Edhepse është herët për veshje special të shtatëzanisë, mund të veshni pantallona me llastik që të ndjeheni sa më rehat. Mbani mend, disa femra mund të dallohen që janë me barrë vetëm gjatë muajit të pestë, dhe jo më herët./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn